ปธน.บารัค โอบาม่า พบหารือกับ ปธน.ปากีสถาน และอัฟกานิสถาน ณ กรุงวอชิงตัน
เมื่อปธน. บารัค โอบามาพบหารือกับปธน. อัฟกานิสถาน ฮามิด การ์ไซ และปธน. ปากีสถาน อาซิฟ ซาดารี ณ กรุงวอชิงตันในสัปดาห์นี้ จะเห็นได้ว่าเรื่
คาดกันว่าแต่เดิมนั้นการเจรจาเกี่ยวกับภูมิภาคดังกล่าว จะเพ่งไปที่เรื่องการต่อต้านขบวนการทาเล็บบันในปากีสถานแต่ความปั่นป่วนที่เกิดขึ้นในปากีสถานเมื่อเร็วๆ นี้ก่อให้เกิดความวิตกกังวลกันว่าปัญหาที่ปากีสถานประสพ อยู่มีความร้ายแรงมากกว่า เมื่อสัปดาห์ที่แล้วกองกำลังรักษาความมั่นคงของปากีสถาน เผชิญหน้ากับสมาชิกของขบวนการทาเล็บบันที่ฝักใฝ่ความรุนแรงนั้นโดยตรงในบริเวณที่เป็นภูเขาห่างจากกรุงอิสลามบัดแค่ 100 กิโลเมตร การโจมตีทางอากาศ และการระดมยิงด้วยปืนใหญ่อย่างหนักหน่วงเท่ากับเป็นการทำให้การเจรจาที่ดำเนินมานานเป็นเดือนๆเพื่อพยายามหลีกเลี่ยงเหตุการณ์รุนแรงอันเนื่องมาจากการที่จะมีการใช้กฎหมายอิสลามในบางส่วนของภาคตะวันตกเฉียงเหนือนั้นพับฐานไปโดยปริยาย ศาสตราจารย์ เพอร์เวซ ฮูดบอยแห่งมหาวิทยาลัยควาอิด-อี-อาซัมในกรุงอิสลามบัดกล่าวว่าการที่ขบวนการทาเล็บบันรุกคืบหน้าอย่างรวดเร็วทำให้รัฐบาลปากีสถานเกิดความสำนึกถึงสภาพการณ์ที่แท้จริงขึ้นมาได้ เสียง อาจารย์ เพอร์เวซฮูดบอยกล่าวไว้ตอนนี้ว่า "ข้อเท็จจริงก็คือสถานการณ์ร้ายแรงและขบวนการทาเล็บบันรุกคืบหน้าเข้ามาในประเทศมากทีเดียวพวกเขามิได้อยู่ในย่านชนเผ่าเท่านั้น แต่อยู่ในเมืองต่างๆ ในปากีสถานด้วยซึ่งทำให้ยิ่งน่ากลัวอันตรายใหญ่ " การสู้รบซึ่งกับพวกฝักใฝ่ความรุนแรงซึ่งเคยทำในย่านชนเผ่าในภาคตะวันตกเฉียงเหนือนั้น มาบัดนี้เกิดขึ้นใกล้ศูนย์กลางที่มีประชากรมากๆ ทำให้พลเรือนนับพันๆ คนพากันหลบหนี อาจารย์เพอร์เวซ ฮูดบอยกล่าวว่าสถานการณ์ในขณะนี้ซึ่งเกี่ยวโยงกับพวกที่ฝักใฝ่ด้านศาสนาสุดกู่ ไม่ว่าจะเป็นพวกขบวนการทาเล็บบัน หรือพวกต้องการทำสงครามศักดิ์สิทธิ์อื่นๆ ซึ่งมีอีกมากมายหลายกลุ่มนั้นเป็นเรื่องที่เรียกได้ว่าควบคุมไว้ไม่อยู่เสียแล้ว การที่รัฐบาลปากีสถานพยายามทำความตกลงกับพวกฝักใฝ่ความรุนแรงนั้นนอกจากไม่ได้ทำให้การสู้รบยุติลงแล้ว ยังทำให้ถูกสหรัฐวิพากษ์ตำหนิเอาอีกด้วยแต่ภาพลักษณ์ของขบวนการทาเล็บบันเสียหายในสายตาของประชาชนปากีสถานเช่นกัน เนื่องจากการที่การเจรจาดังกล่าวล้มเหลว นักวิเคราะห์ด้านการทหาร ตาลัต มาสูดกล่าวไว้ตอนนี้ว่า "บรรดาผู้นำของพวกฝักใฝ่ความรุนแรงไม่ต้องการให้รัฐบาลปฏิบัติงานได้และต้องการให้ปากีสถานมีลักษณะเป็นไปตามวิสัยทัศน์ของพวกเขา ซึ่งเป็นการบ่อนทำลายปากีสถานทั้งประเทศโดยสิ้นเชิงและผมคิดว่าประชาชนปากีสถานกำลังมองเห็นเรื่องที่ว่านี้ซึ่งเป็นเรื่องดีที่กำลังเกิดขึ้น สหรัฐซึ่งอยากให้ปากีสถานจัดการกับพวกฝักใฝ่ความรุนแรงแห่งขบวนการทาเล็บบันให้รุนแรงยิ่งขึ้นชมเชยปากีสถาน ที่เปิดการรุกรบครั้งใหม่ต่อพวกนั้นแต่ขีดความสามารถสำหรับการปฏิบัติการต่อต้านการก่อการร้ายของกองทัพบก ที่มีอยู่อย่างจำกัดและการที่รัฐบาลกลางอ่อนแอทำให้หลายคนวิตกว่า อาจทำให้สถานการณ์กลับเลวร้ายลงไปอีก ความสัมพันธ์ระหว่างรัฐบาลปากีสถาน และของสหรัฐยังคงตึงเครียดเครื่องบินที่ไม่มีนักบินบังคับของสหรัฐซึ่งโจมตีผู้ต้องสงสัยว่าเป็นพวกฝักใฝ่ความรุนแรง ตามย่านชนเผ่านั้นไม่เป็นที่นิยมของประชาชนโดยเฉพาะอย่างยิ่งเมื่อพลเรือนโดนสังหาร นักวิเคราะห์ด้านการทหาร ตาลัตมาสูดกล่าวว่าความตึงเครียดยังมีอยู่ในอัฟกานิสถานอันเป็นเรื่องที่ชาวปากีสถานจำนวนมากโทษว่า ทำให้ความมั่นคงปลอดภัยในปากีสถานเสื่อมทรามลงเขากล่าวว่าเรื่องความมั่นคงในอัฟกานิสถาน ยังทำให้วิตกกังวลในเรื่องอื่นๆ โดยเฉพาะอย่างยิ่งในด้านการลักลอบค้ายาเสพติดและการฉ้อราษฎร์บังหลวงในอัฟกานิสถานนั้น ว่าจะส่งผลกระทบถึงปากีสถานอย่างไรด้วย? การประชุมสุดยอดระหว่างผู้นำของทั้งสามประเทศครั้งสุดท้ายมีขึ้นที่กรุงวอชิงตันเมื่อปีพุทธศักราช 2549 ซึ่งยุติลงโดยที่แต่ละฝ่ายต่างก็โทษกันและกันว่าเป็นผู้ทำให้ขบวนการทาเล็บบันเข้มแข็งขึ้นมาใหม่ อีกสองปีต่อมา ความตึงเครียดยังคงมีอยู่ต่อไปและขบวนการทาเล็บบันควบคุมดินแดนในปากีสถานและอัฟกานิสถานไว้ได้มากยิ่งขึ้น